Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 3. számú melléklet a 34/2008. (XII. 12.) OKM rendelethez
Paragraph Index: 1750

11. évfolyam Belépő tevékenységek A biológia tantárgy tanításának a 11. évfolyamban az a célja, hogy a tanulók • értsék meg a sejt molekulái közötti információáramlás lényegét, a felépítés és a szerepük közötti kapcsolatokat, • ismerjék meg a sejtosztódás folyamatát ábrák segítségével, • ismerjék meg az ember legfontosabb életműködéseit és az életműködések közti kapcsolatokat, • végezzenek az emberi szervezet működésével kapcsolatos egyszerű megfigyeléseket, vizsgálatokat, azokat dokumentálják, értékeljék, • illusztrálják a legfontosabb életműködések szabályozását egy-egy példával, • értsék meg az egészséges életmód, a tudatos táplálkozás fontosságát, az egészségkárosító szokások egyéni és társadalmi hátrányait, a rendszeres testmozgás szükségességét, • ismerjék fel a betegségmegelőzés, a szűrővizsgálatok, a védőoltások egyéni és közösségi-társadalmi szükségességét, • tudatosan alakítsák ki az egészséges életmód és az egészséget fenntartó magatartás szokásrendszerét, • alakítsanak ki tartózkodó magatartást a testi és mentális egészségre káros anyagokkal szemben, • ismerjék a magyar lakosság egészségügyi mutatóit – elemezzék az adatok változásait, vonjanak le következtetéseket, tudjanak a rizikófaktorokról, • lássák be a megelőzés szükségességét és legyenek tájékozottak a megelőzés gyakorlatáról, • legyenek képesek önálló anyaggyűjtésre és előadás tartására, ismerjék, és sajátjuknak tartsák az egészséges életmódot, • legyenek képesek az áltudományos és kereskedelmi célú sajtóanyagok kritikai elemzésére. Témakör Tartalmak Tevékenységek Ismétlés (3 óra) Az élőlények csoportjai. Sejtbiológia. A sejtek anyagcserefolyamatai (22 óra) A sejtek anyagfelvétele és leadása, a passzív és aktív transzport jellemzői. Az anyagcsere áttekintése. Az enzimek, az enzimkatalízis. A lebontó anyagcserefolyamatok – a glükolízis és a hozzákapcsolódó folyamatok. A lebontás közös útja: citromsavciklus és a terminális oxidáció. Az erjedés. A felépítő folyamatok: a fotoszintézis és a kemoszintézis energiaátalakítása. A szerves molekulák előállítása szervetlen anyagból. A szerves molekulák előállítása szerves anyagból: a szénhidrátok, a lipidek bioszintézise. A felépítő és lebontó folyamatok összefüggése. A sejtek energiaforgalma. Az anyagcsere-betegségek. Az enzimek vizsgálata. A lebontó folyamatok vizsgálata. A fotoszintézis vizsgálata. Feladatok megoldása. 2008/177. szám Témakör Tartalmak Tevékenységek A szaporodás és öröklődés sejttani alapjai (16 óra) Az információ kódja és átírása, DNS-szintézis. A gén és allél fogalma. A ribonukleinsavak bioszintézise. Az operon. A prokarióta és az eukarióta sejt génműködésének összehasonlítása. A fehérjeszintézis. Az öröklődő információ megjelenésének kémiai alapjai: kódszótár. A kromoszómák, a kromoszómaszám. Haploid és diploid sejtek. Sejtciklus. A mitózis és a meiózis folyamata és biológiai jelentősége. A genetikai információ variálódása a meiózis és a megtermékenyítés során. Stresszfehérjék. Apoptózis és nekrózis. A mutációk típusai és következményei. Az embert érő mutagén hatások és ezek következményei. A fehérjék térszerkezete – számítógépes vizsgálatok. A kromoszómák, a sejtosztódás vizsgálata. Feladatok megoldása. A vírusok, szubvirális rendszerek (6 óra) A vírusok. A vírusok életciklusa és jelentősége. Prionok, viroidok. Betegségek. Feladatok megoldása. Molekuláris biológiai vizsgálatok (30 óra) A pedagógus és a tanulók érdeklődése, az intézmény lehetőségeinek megfelelően különböző projektmunkák végzése önállóan vagy csoportban. Szakirodalmi felkészülés, a kutatási program megtervezése, a vizsgálatok elvégzése, az eredmények értékelése. Az eredmények bemutatása poszter vagy előadás formájában. Az idegrendszer (33 óra) Az ember önfenntartó életműködései és ezek szabályozása. A szabályozás és vezérlés fogalma. Az idegsejtek felépítése, az idegszövet áttekintése. Elemi ingerületi jelenségek: a nyugalmi és az akciós potenciál kialakulása, az ingerület terjedése és a szinapszis. A reflexív elve. A külső és a belső környezet változásainak érzékelése. A szem és hallószerv felépítése és működése. Az egyensúly érzékelése, az ízés szagérzékelés és a bőr érző működése. Az idegrendszer tagolódása: a környéki és a központi idegrendszer. A gerincvelő, gerincvelői idegek. Az agy: az agytörzs, a köztiagy, a kisagy és a nagyagy. Az idegrendszer szomatikus és vegetatív működése. A vegetatív szabályozás. A mozgató működés. Az érzőműködések: az analizátorok. Az idegrendszer működésével kapcsolatos egészségügyi ismeretek. Az érzékszervek védelme és betegségei. Feladatok megoldása. A receptorok, reflexek vizsgálata. Az idegrendszer az interneten. A hormonrendszer (11 óra) A hormonális szabályozás alapelvei. A hipotalamusz– agyalapi mirigy rendszer. A pajzsmirigy, a mellékpajzsmirigy, a hasnyálmirigy, a mellékvese legfontosabb hormonjai és ezek hatása. A hormonrendszer betegségei A hormonrendszer az interneten. Feladatok megoldása. 2008/177. szám Témakör Tartalmak Tevékenységek A keringési rendszer (21 óra) A belső környezet. A vér összetétele, alkotói. A vörösvérsejtek és a vérlemezkék funkciója. A sérülés, a véralvadás. A szív szerkezete és működése. Az értípusok összehasonlítása. A hajszálerek működése. A nagy és a kis vérkör funkciója. A vérkeringés szabályozásának lényege. A nyirokrendszer. Az immunitás. Az immunitás lényege, az immunrendszer funkciója. A falósejtek és a nyiroksejtek működése, a sejtes és az antitestes immunitás. A védőoltások. A vércsoportok. A szív- és érrendszeri betegségek veszélyeztető tényezői és megelőzése. Az immunrendszerrel kapcsolatos egészségügyi ismeretek. A vér vizsgálata. A keringési rendszer vizsgálata (pulzus, vérnyomásmérés, folyadékáramlás). Feladatok megoldása. Információgyűjtés az immunitásról az interneten. A táplálkozás (13 óra) A táplálkozás szerepe, a tápcsatorna szövettani felépítése. A tápcsatorna mirigyei. Az emésztés lényege, a nyál, a gyomornedv, a hasnyál, az epe és a bélnedv. A felszívás. Az előbél szakaszai és ezek funkciói. A középbél funkciója, a szerves és szervetlen anyagok felszívódása. Az utóbél funkciói. A táplálkozási folyamatok szabályozásának lényege. Vitaminok. A táplálkozással kapcsolatos egészségügyi ismeretek. A táplálkozás vizsgálata: a nyál amiláza, a pepszin emésztőhatása, az epe szerepe, a hasnyál lipáza. A vitaminok szerepe (internet). A légzés (12 óra) A légutak szakaszai és funkciói. A tüdő felépítése, a légzőmozgások. A hangképzés. A gázcsere folyamata. A légzési folyamatok szabályozásának lényege. A légzőszervekkel kapcsolatos egészségügyi ismeretek. A légzés vizsgálata: a vitálkapacitás mérése, mellkasi és hasi légzés. A légzésszám és az izommunka összefüggése. A hangadás vizsgálata. Feladatok megoldása. A kiválasztás (11 óra) A vese felépítése. A nefron. A húgyutak. A kiválasztóműködés szabályozásának lényege. A kiválasztószervekkel kapcsolatos egészségügyi ismeretek. Problémamegoldó feladatok gyakorlása (4 óra) Feladatok, tesztek, problémamegoldás. Év végi összefoglalás (3 óra) A továbbhaladás feltételei • Értsék a sejtszintű anyagcsere lényegét. • Értelmezzék a sejtosztódások szerepét az élővilágban. • Ismerjenek vírus okozta emberi betegségeket. • Legyenek képesek felosztani az idegrendszert morfológiai és működési szempontból részekre és az egyes részek működésének lényegét kiemelni. • Sorolják fel a hormontermelő mirigyeket és tudják ezek hormonjainak legfőbb hatásait. • Áttekintően ismerjék, hogy az egyes szervrendszerek működését, a fontosabb élettani jellemzőket mi, és hogyan szabályozza. • Alakuljon ki az egészséges életmód, a tudatos táplálkozás igénye. • Lássák be az egészségkárosító szokások egyéni és társadalmi hátrányait. • Értsék meg, hogy a rendszeres testmozgás minden embernek alapvető szükséglete. • Lássák be, hogy a betegségmegelőzés, a szűrővizsgálatok, az egyéni és a közösségi-társadalmi érdekeket is szolgálják. 2008/177. szám • Tudatosan tartsák távol magukat mind a testi és mind a mentális egészségre káros anyagoktól. • Ismerjék az emberi életszakaszok főbb testi, lelki és viselkedésbeli jellemzőit. • Értelmezzék az egészség megőrzését az élettelen és él környezettel való kiegyensúlyozott együttélés eredményeként, a betegséget ezen összhang megbomlásaként. • Legyenek képesek elvégezni egyszerű élettani vizsgálatokat, kísérleteket, ezek eredményeit a célnak megfelelő módon rögzíteni és értelmezni. • Értsék meg, hogy az élőlények biológiai jellemzői anyagilag meghatározottak, és az örökítő anyagban nem kódolt tulajdonságok nem fejleszthetők ki. • Legyenek képesek egyszerűbb biológiai problémákat önállóan megoldani.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes